S-368/2019

Dómur

Mál þetta, sem dómtekið var 3. september sl., höfðaði lögreglustjórinn á höfuðborgarsvæðinu með ákæru 2. apríl 2019 á hendur ákærða; „D-kk-þgf E-kk-þgf, kt. […], […], […], og […] fyrir eftirtalin brot framin í Reykjavík, nema annað sé tekið fram:

I.

Gegn ákærðu báðum fyrir líkamsárás og tilraun til ráns með því að hafa, föstudaginn 29. september 2017, í bifreiðinni. […], á bifreiðastæði fyrir utan ÁTVR í Skeifunni 5, ógnað […], kt.. […], með hníf og hótunum um líkamsmeiðingar í því skyni að hafa af honum fjármuni og í framhaldi farið með hann í Hagkaup, Skeifunni 15, þar sem hraðbanki er staðsettur og reynt að neyða hann til að taka fjármuni út úr hraðbankanum með því að [meðákærði] hélt áfram að ógna […] með hníf en ekki var innstæða á reikningi […]. Jafnframt fyrir að hafa, í beinu framhaldi, á bifreiðastæði fyrir utan Hagkaup, Skeifunni, veist að […] með ofbeldi, með því að slá hann í andlit með krepptum hnefa og sparkað í líkama hans með þeim afleiðingum að hann hlaut eymsli.

Mál 007201758828

Telst þetta varða við 252. gr., sbr. 20. gr. og 217. gr. almennra hegningarlaga nr. 19/1940.

II.

Gegn ákærða D-kk-þgf fyrir eftirtalin umferðarlagabrot með því að hafa:

1. Mánudaginn 24. apríl 2017, ekið bifreiðinni […] óhæfur um að stjórna henni örugglega vegna áhrifa ávana og fíkniefna (í blóði mældist kókaín 185 ng/ml, alprazólam 65 ng/ml og fenazepam 40 ng/ml) suður Víkurveg, uns lögregla stöðvaði aksturinn skömmu síðar.

Mál 007201721433

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

2. Þriðjudaginn 25. júlí 2017, ekið bifreiðinni […] óhæfur um að stjórna henni örugglega vegna áhrifa ávana og fíkniefna (í blóði mældist kókaín 30 ng/ml) suður Reykjanesbraut í Hafnarfirði, uns lögregla stöðvaði aksturinn skömmu síðar við N1 á Lækjargötu.

Mál 007201741743

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

3. Aðfaranótt laugardagsins 30. september 2017, ekið bifreiðinni […] óhæfur um að stjórna henni örugglega vegna áhrifa ávana og fíkniefna (í blóði mældist kókaín 570 ng/ml) vestur Miklubraut, uns lögregla stöðvaði aksturinn skömmu síðar við á Miklubraut við Kringlumýrabraut og fyrir að hafa skömmu síðar á lögreglustöðinni á Hverfisgötu, neitað að láta lögreglu í té þvagsýni og þannig neitað að veita atbeini sinn við rannsókn framangreinds umferðarlagabrots.

Mál 007201758939

Telst þetta varða við 1. mgr., sbr. 2. mgr. 45. gr. a, 2. mgr., sbr. 3. mgr. 47. gr., sbr. 1. mgr. 100. gr. umferðarlaga nr. 50/1987.

4. Föstudaginn 15. desember 2017, ekið bifreiðinni […] sviptur ökurétti og óhæfur um að stjórna henni örugglega vegna áhrifa ávana og fíkniefna (í þvagi mældist kókaín) um Borgarveg, uns lögregla stöðvaði aksturinn skömmu síðar.

Mál 007201777396

Telst þetta varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

5. Föstudaginn 26. janúar 2018, ekið bifreiðinni […] sviptur ökurétti vestur Hringbraut við Brávallagötu, uns lögregla stöðvaði aksturinn.

Mál 00720188644

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

6. Þriðjudaginn 30. janúar 2018, ekið bifreiðinni […] sviptur ökurétti um Höfðabakka og með of stutt bil milli bifreiða og án nægilegrar aðgæslu þannig að hann ók aftan á bifreiðina […].

Mál 00720186415

Telst þetta varða við 3. mgr. 14. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

III.

Gegn ákærða D-kk-þgf fyrir vopnalagabrot með því að hafa, þriðjudaginn 16. október 2018 haft í vörslum sínum hníf með 15 sm löngu blaði sem lögregla fann við öryggisleit á ákærða og lagði hald á.

Mál nr. 007201870185

Telst þetta varða viða. og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

IV.

Gegn ákærða D-kk-þgf fyrir fíkniefnalagabrot með því að hafa, miðvikudaginn 12. júlí 2018, haft í vörslum sínum 0,99 grömm af kókaíni sem lögreglumenn fundu í bifreiðinni […], sem ákærði var farþegi í, og lögðu hald á.

Mál nr. 007201848239

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Þess er krafist að ákærðu verði dæmdir til refsingar og til greiðslu alls sakarkostnaðar. Jafnframt er krafist að ákærði D-kk-nf verði dæmdur til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Krafist er upptöku á 0,99 grömmum af kókaíni, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og hníf sem haldlagður var af lögreglu, sbr. 37. gr. vopnalaga nr. 16/1998.

Í þinghaldi í máli þessu 28. apríl sl. var þáttur meðákærða klofinn frá þætti ákærða, sbr. 2. mgr. 169. gr. laga um meðferð sakamála nr. 88/2008. Mál ákærða var rekið áfram undir málsnúmerinu S368/2019. Þá var af hálfu ákæruvalds fallið frá þeim hluta 4. liðar ákæru að ákærði hafi ekið bifreið óhæfur til að stjórna henni örugglega vegna áhrifa ávana og fíkniefna og að í þvagi ákærða hafi mælst kókaín.

Ákærði krefst þess að hann verði dæmdur til vægustu refsingu er lög leyfa og að þóknun skipaðs verjanda hans verði greidd út ríkissjóði .

II

Ákærði hefur skýlaust játað þá háttsemi sem honum er gefin að sök í ákæru. Sannað er með játningu ákærða og öðrum gögnum málsins að hann hefur gerst sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

III

Ákærði er fæddur í […]. Samkvæmt sakavottorði hefur hann þrisvar verið dæmdur til refsingar vegna líkamsárása, fyrst með dómi 7. september 2010 en þá var ákærði dæmdur í 45 daga fangelsi skilorðsbundið í tvö ár vegna brots gegn 1. mgr. 218. gr. almennra hegningarlaga nr. 19/1940, 2. júlí 2012 í 90 daga fangelsi skilorðsbundið í tvö ár vegna brots gegn 1. mgr. 217. gr. sömu laga og 10. apríl 2014 í fimm mánaða fangelsi vegna brots gegn sama lagaákvæði. Hefur sá dómur ítrekunaráhrif við ákvörðun refsingar ákærða nú, sbr. 1. mgr. 71. gr. almennra hegningarlaga. Við ákvörðun refsingar er auk framangreinds litið til játningar ákærða, alvarleika brotsins og þess að ákærði framdi brotið í félagi við annan mann, sbr. 2. mgr. 70. gr. laga nr. 19/1940. Þykir refsing hans hæfilega ákveðin fangelsi í 9 mánuðir en frestað er fullnustu sex mánaða refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í tvö ár og sex mánuði frá 30. september 2017.

Upptæk eru gerð 0,99 g af kókaíni og hnífur sem haldlagður var af lögreglu við rannsókn málsins.

Ákærði greiði þóknun skipaðs verjanda síns, J-kk-ef E-kk-ef lögmanns, 300.000 krónur, og hefur þá verið tekið tillit til virðisaukaskatts og vinnu lögmannsins á rannsóknarstigi. Einnig greiði ákærði 678.748 krónur í sakarkostnað samkvæmt framlögðu yfirlit ákæruvalds.

Af hálfu ákæruvaldsins flutti málið M-kvk-nf H-kvk-nf J-kvk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari

Dómsorð:

Ákærði, D-kk-nf E-kk-nf, sæti fangelsi í 9 mánuði en fresta skal fullnustu sex mánaða refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í tvö ár og sex mánuði frá 30. september 2017.

Upptæk eru gerð 0,99 g af kókaíni og hnífur.

Ákærði greiði allan sakarkostnað málsins, 978.748 krónur, þar með talin málsvarnarlaun skipaðs verjanda ákærða, J-kk-ef E-kk-ef lögmanns, 300.000 krónur.

S-kvk-nf E-kvk-nf K-kvk-nf.

Ákærði er sviptur ökurétti í tvö ár og sex mánuði frá 30. september 2017.

Upptæk eru gerð 0,99 g af kókaíni og hnífur sem haldlagður var af lögreglu við rannsókn málsins.

Ákærði greiði þóknun skipaðs verjanda síns, J-kk-ef E-kk-ef lögmanns, 300.000 krónur, og hefur þá verið tekið tillit til virðisaukaskatts og vinnu lögmannsins á rannsóknarstigi. Einnig greiði ákærði 678.748 krónur í sakarkostnað samkvæmt framlögðu yfirlit ákæruvalds.

Af hálfu ákæruvaldsins flutti málið M-kvk-nf H-kvk-nf J-kvk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari Ákærði, D-kk-nf E-kk-nf, sæti fangelsi í 9 mánuði en fresta skal fullnustu sex mánaða refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í tvö ár og sex mánuði frá 30. september 2017.

Upptæk eru gerð 0,99 g af kókaíni og hnífur.

Ákærði greiði allan sakarkostnað málsins, 978.748 krónur, þar með talin málsvarnarlaun skipaðs verjanda ákærða, J-kk-ef E-kk-ef lögmanns, 300.000 krónur.

S-kvk-nf E-kvk-nf K-kvk-nf.